Дзеці, іх бацькі, праца, дом, эканамічнае становішча і роўныя правы: усе гэтыя часткі складаюць адно цэлае, што ў Швецыі завецца “мазаікай жыцця”. У фокусе выставы – роля бацькі і тое, што можа зрабіць дзяржава і грамадства для пераадолення стэрэатыпаў пра размеркаванне роляў у сям’і, вырашэнне пытанняў роўнасці в сямейным і працоўным жыцці. Урад Швецыі звяртае вялікую ўвагу на тое, каб ва ўсіх палітычных рашэннях быў улічаны аспект роўнысці правоў. Працягваецца актыўнае садзеянне таму, каб ба́цькі таксама бралі адпачынак па доглядзе за дзіцем. У сучаснай Швецыі адна з самых прасунутых у свеце сістэмаў выплат дапамогі на дзяцей. За гэтыя гады вырасла цэлая генерацыя бацькаў, для якіх адпачынак па доглядзе за дзіцем з’яўляецца звыклай практыкай. Выстава складаецца з 22 фотаздымкаў і тэкстаў да іх, якія апісваюць розныя бакі штодзённага жыцця сучасных шведскіх сем’яў.